《同二弟对酒书怀次韵》
清代·敦敏

叶落砧声雁叫愁，疏狂无那兴偏悠。身閒分拟随猿鹤，世味何妨应马牛。

芸馆久疏仙桂月，西风又老碧梧秋。升沉漫向君平卜，款段奚囊认酒楼。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。